U-I-11/00
Natisni
Opravilna št.:
U-I-11/00
Datum odločitve:
2. 3. 2000
Objavljeno:
OdlUS IX, 47
ECLI:
ECLI:SI:USRS:2000:U.I.11.00
Akt:
Odlok o povečanju davka od premoženja v Občini Gorenja vas - Poljane (Uradni vestnik Gorenjske, št. 51/97)
Izrek:
Postopek za preizkus pobude za začetek postopka za oceno ustavnosti in zakonitosti Odloka o povečanju davka od premoženja v Občini Gorenja vas - Poljane se ustavi.
Evidenčni stavek:
Ker sta pobudnika na poziv Ustavnega sodišča sporočila, da pri vloženi pobudi za oceno ustavnosti in zakonitosti predpisa, ki ne velja več, ne vztrajata, je bil postopek za preizkus pobude ustavljen.
Geslo:
Ustavitev postopka zaradi prenehanja pravnega interesa med postopkom.
Prenehanje veljavnosti izpodbijanega splošnega akta med postopkom. Davek od premoženja.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Samo Vidic, Ljubljana
Datum vloge:
18. 1. 2000
Vrsta odločitve:
sklep
Vrsta rešitve:
ustavitev
Dokument:
US19972
Dokument v PDF obliki:
U-I-11-00.pdf
121 KB
Prenesite datoteko
U-I-11/00
2. 3. 2000
S K L E P
Ustavno sodišče je v postopku za preizkus pobude Sama Vidica in Nevene Gazibara, obeh iz Ljubljane, na seji dne 2. marca 2000
s k l e n i l o :
Postopek za preizkus pobude za začetek postopka za oceno ustavnosti in zakonitosti Odloka o povečanju davka od premoženja v Občini Gorenja vas - Poljane (Uradni vestnik Gorenjske, št. 51/97) se ustavi.
O b r a z l o ž i t e v
1. Pobudnika, zavezanca za davek od premoženja, sta vložila pobudo za oceno ustavnosti in zakonitosti Odloka o povečanju davka od premoženja v Občini Gorenja vas - Poljane (v nadaljevanju: Odlok). Menila sta, da naj bi bil Odlok glede na odločbo Ustavnega sodišča št. U-I-233/97 z dne 15. 7. 1999 (Uradni list RS, št. 61/99) o razveljavitvi tretjega odstavka 22. člena Zakona o financiranju občin (Uradni list RS, št. 80/94, 45/97 - odl. US in 56/98 - ZFO) v neskladju z načelom socialne države in načelom enakosti pred zakonom.
2. Nasprotni udeleženec je v fazi zbiranja podatkov, potrebnih za odločitev, ali naj Ustavno sodišče začne postopek, pojasnil, da Odlok na podlagi Odloka o razveljavitvi Odloka o povečanju davka od premoženja v Občini Gorenja vas - Poljane (Uradni vestnik Gorenjske, št. 47/99) od 1. 1. 2000 ne velja več.
3. Ustavno sodišče je zato pobudnika pozvalo, naj sporočita, ali še vztrajata pri vloženi pobudi. Če vztrajata, pa naj tudi pojasnita, kako bi se v primeru ugotovitve, da Odlok ni bil v skladu z Ustavo in zakonom, spremenil njun pravni položaj (47. člen Zakona o Ustavnem sodišču, Uradni list RS, št. 15/94 - v nadaljevanju: ZUstS).
4. Pobudnika sta sporočila, da pri vloženi pobudi ne vztrajata, zato je Ustavno sodišče postopek ustavilo.
5. Ustavno sodišče je sprejelo ta sklep na podlagi prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) ter 6. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč-Korošec, Lojze Janko, Milojka Modrijan, dr. Mirjam Škrk in dr. Dragica Wedam-Lukić. Sklep je sprejelo soglasno.
P r e d s e d n i k
Franc Testen